EkBass/fiwiki-20250220-pages-articles huggingface dataset:
Natalja Jevdokimova

thumb|Natalja Jevdokimova edessä vasemmalla sisäratojen EM-kilpailuissa 2009. Natalja Jevdokimova (, s. 17. maaliskuuta 1978) on venäläinen kestävyysjuoksija, joka menestyi parhaiten 1 500 metrillä. Jevdokimova voitti 1 500 metrillä alle 20-vuotiaiden Euroopan-mestaruuden vuonna 1997. Hän sijoittui 1 500 metrillä neljänneksi Ateenan olympialaisissa 2004 ja sijoittui samana vuonna Monacon yleisurheilufinaalissa kahdeksanneksi. Vuotta myöhemmin hän sijoittui yleisurheilufinaalin kolmanneksi. Vuonna 2009 hän oli kuudes Torinon sisäratojen EM-kilpailuissa. Berliinin MM-kilpailuissa 2009 hän sijoittui 1 500 metrillä alun perin kahdeksanneksi. Jevdokimova ei kilpaillut vuoden 2012 jälkeen. Vuonna 2017 hän sai neljän vuoden kilpailukiellon dopingista ajalle 14.4.2016–13.4.2020 ja kaikki hänen suorituksensa aikavälillä 17.8.2009–29.5.2012 hylättiin.Doping sanctions – IAAF Newsletter 186 (pdf) 27.9.2017. Viitattu 6.10.2017 ==Henkilökohtaiset ennätykset== *800 metriä – 1.58,75 (2003) *1 500 metriä – 3.57,73 (2005) *Maili – 4.24,40 (2003) ==Lähteet== * ===Viitteet=== Luokka:Venäläiset kestävyysjuoksijat Luokka:Dopingrikkomuksesta tuomitut venäläiset Luokka:Dopingrikkomuksesta tuomitut yleisurheilijat Luokka:Vuonna 1978 syntyneet Luokka:Elävät henkilöt
Reijo Vahtokari

Reijo Ossian Vahtokari (s. 17. marraskuuta 1954 Pori) on suomalainen toimittaja ja nuortenkirjailija. Hän on opiskellut kotimaista kirjallisuutta, taidehistoriaa ja sosiologiaa ja valmistunut yhteiskuntatieteiden maisteriksi pääaineenaan tiedotusoppi. Reijo Vahtokari on työskennellyt yli 20 vuotta Suomen Kuvalehden yleistoimittajana ja toimitussihteerinä. Hän on naimisissa ja hänellä on kolme lasta. == Teokset == * * * == Lähteet == == Aiheesta muualla == * Otava Luokka:Suomalaiset fantasiakirjailijat Luokka:Suomalaiset lasten- ja nuortenkirjailijat Luokka:Suomalaiset toimittajat Luokka:Vuonna 1954 syntyneet Luokka:Elävät henkilöt
Prolaktiini

Maitohormoni eli prolaktiini (PRL) tai mammotropiini on aivolisäkkeen etulohkosta vapautuva peptidihormoni, joka saa aikaan maidontuotannon maitorauhasista synnytyksen jälkeen sekä ylläpitää maidontuotantoa imetyksen aikana. Maitohormonin eritystä estää normaalisti hypotalamuksesta erittyvä dopamiini, mutta synnytyksen jälkeen maitohormonin erityksen aiheuttaa hypotalamuksen erittämä prolaktiinin vapauttajahormoni. Myös tyreoliberiini ja raskauden aikana kasvanut estrogeenipitoisuus lisäävät maitohormonin eritystä aivolisäkkeen etulohkosta. Maitohormoni sisältää 199 aminohappoa.http://cc.oulu.fi/~sisawww/esit/020523.html == Lähteet == Luokka:Tropiinit Luokka:Seulonnan keskeiset artikkelit Luokka:Imetys
Derek Trucks

Derek Trucks (s. 8. kesäkuuta 1979) on yhdysvaltalainen rockmuusikko. Hän syntyi Jacksonvillessä, Floridassa, ja aloitti lapsena kitaransoiton. Trucks perusti Derek Trucks Bandin vuonna 1994. Vuonna 2003 hän sijoittui Rolling Stone -lehden kaikkien aikojen sadan parhaan kitaristin listauksen 81. sijalle. Trucks tunnetaan myös The Allman Brothers Bandista. Hän on lisäksi tehnyt musiikillista yhteistyötä Carlos Santanan ja Eric Claptonin kanssa. Hän meni vuonna 2001 naimisiin muusikko Susan Tedeschin kanssa. Luokka:Yhdysvaltalaiset kitaristit Luokka:Vuonna 1979 syntyneet Luokka:Elävät henkilöt
Karoshi Lovers

Karoshi Lovers on suomalainen deathpop-yhtye, joka perustettiin keväällä 2007. Yhtyeessä soittavat Ms.Stress (laulu, koskettimet), Kid Karoshi (kitara, laulu) ja Joy-R eli Raimo Pesonen (rummut). Karoshi Lovers julkaisi debyyttialbuminsa The Revolution Is Over tammikuussa 2008 Riemu-levy-yhtiön kautta. Yhtyeen nimi viittaa japanilaiseen karōshiin, joka tarkoittaa liiallisesta työnteosta johtuvaa äkkikuolemaa. == Albumit == There Is No Alternative #Wrapped In Plastic #Lost #There Is No Alternative #Ties #More Satan #What A Joke #Pop Pop #The Future & The Past #Last Song Death Pop #Death Pop #Powernap #Snow In New York #LTWWTD #Old Men Love Missiles #I'm Not Bad Like Michael Jackson #Wrecking Ball #Mirror Ball #Carbon #Working Girl #Junkie Eye #Let's Keep Our Day Jobs The Revolution Is Over #The Revolution Is over #K Girl #Only The Good Die Young #Get a Karoshi #Down In The Ice Pit #Birth, School, Work, Dead #Death Or Karoshi #I Love My Karoshi #Hold Tight == Lähteet == * * * Luokka:Suomalaiset yhtyeet
Robert Knox

Robert Knox (4. syyskuuta 1791–20. joulukuuta 1862) oli skotlantilainen lääkäri, luonnontieteilijä ja matkustaja. Hänet tunnetaan parhaiten osallisuudestaan West Portin murhien ruumiinryöstötapaukseen Edinburghissa 1827–1828. == Elämäkerta == Knox opiskeli Royal High Schoolissa ja alkoi käydä lääketieteen tunneilla 1810. Hän valmistui 1814 ja liittyi armeijaan apulaiskirurgina. Knox lähti purjehtimaan 1817 ja kävi Hyväntoivonniemellä viipyen matkallaan vuoteen 1820 saakka. Palattuaan Knox matkusti Ranskaan, jossa hän tapasi Georges Cuvierin ja Étienne Geoffroy Saint-Hilaireen, joista hän kertoi myöhemmin teoksessaan Great Artists and Great Anatomists. Knox palasi Edinburghiin 1822, jossa hän toimi anatomina. Knox valittiin Royal Society of Edinburghin jäseneksi 1823 ja pian tämän valinnan jälkeen hän esitti Royal College of Surgeons of Edinburghille suunnitelman anatomiamuseon perustamisesta Edinburghiin. Ehdotus hyväksyttiin ja Knox nimitettiin museon konservaattoriksi. Knox luennoi Edinburghin yliopistossa vuodesta 1825 vuoteen 1841. Vuosina 1826–1840 Knox pyöritti yksityistä anatomiakoulua. Tähän aikaan ruumiinleikkely oli sallittua ainoastaan oikeusistuimen siihen tuomitsemille ja teloittamille henkilöille, joten anatomiaopetukseen tarvittavien ruumiiden saanti oli hankalaa. Ruumiinryöstely, eli köyhien ja kodittomien ruumiiden käyttäminen dissektioon, oli yksi keino täyttää ruumiille olevaa kysyntää. Eräs Knoxille ruumiita toimittanut henkilö oli William Hare, joka ehti kaupata 17 ruumista ennen kuin hänet ja William Burke pidätettiin West Portin murhina tunnetusta rikossarjasta 2. syyskuuta 1828. Tapauksen seurauksena Knox joutui irtisanoutumaan toimestaan perustamansa museon konservaattorina. Tästä eteenpäin Knox hankki tulonsa lääketieteellisestä journalismista, luennoista ja useista julkaisuista. Hänen keskeiset tekstinsä olivat The Races of Men (1850, uudistettu 1862), Great Artists and Great Anatomists (1852), A Manual of Artistic Anatomy (1852) ja Man - his Structure and Physiology (1857). Hänet nimitettiin Lontoon syöpäsairaalan lääkäriksi 1856, jossa hän työskenteli kuolemaansa 20. joulukuuta 1862 asti. Knox haudattiin Brookwoodin hautausmaalle lähelle Wokingia. == Lähteet == == Aiheesta muualla == * Luokka:Brittiläiset anatomit Luokka:Skotlantilaiset kirjailijat Luokka:Vuonna 1791 syntyneet Luokka:Vuonna 1862 kuolleet
Alan Oppenheimer

Alan Oppenheimer (s. 23. huhtikuuta 1930 New York, New York, Yhdysvallat) on yhdysvaltalainen näyttelijä, joka sai Emmy-ehdokkuuden vuonna 1991 televisiosarjasta Murphy Brown. Näytelmärooleista huolimatta hänet tunnetaan kenties paremmin äänirooleistaan animaatioissa. Oppenheimer on tehnyt äänirooleja 1970-luvulta asti ja oli muun muassa Mighty Mousen, Skeletorin ja Handlebarin ääninä 1980-luvulla. ==Aiheesta muualla== * TV.com * Voice Chasers Luokka:Yhdysvaltalaiset televisionäyttelijät Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Vuonna 1930 syntyneet Luokka:Elävät henkilöt
Apuristeilijä

Apuristeilijä oli molempien maailmansotien aikainen sotalaivatyyppi. Apuristeilijöiksi muutettiin yleensä noin 12 - 15 000 tonnin valtamerikauppalaivoja, ns. linjalaivoja. Niihin asennettiin 2 - 3 kappaletta 150 mm tykkejä, useita kevyempiä aseita, muutamia torpedoheittimiä sekä 1 - 2 vesitasolentokonetta; joissakin aluksissa oli lisäksi katapultti. Alusten ulkonäköä muutettiin jo telakalla jonkin verran, lisäksi varusteisiin kuului mm. purjekankaasta kehikolle tehtyjä kansihyttien, ilmanvaihtotorvien ja jopa savupiippujen kopioita, joilla aluksen ulkoasua voitiin muuttaa. Toisessa maailmansodassa apuristeilijöitä käyttivät kaikki sotaakäyneet valtamerivallat, mutta kuuluisimmaksi tulivat saksalaiset apuristeilijät (Hilfskreuzer, HSK), jotka kaappasivat ja upottivat suuren määrän liittoutuneiden tonnistoa, ja sitoivat suuren määrän laivastovoimia takaa- ajoon. Britit käyttivät ensimmäisessä maailmansodassa apuristeilijöitä (Q-ships) sukellusveneiden metsästykseen. Alukset esiintyivät puolueettomina kauppalaivoina ja muuttivat ulkoasuaan mahdollisuuksien mukaan. Ennen Japanin liittymistä sotaan käytettiin mielellään Japanin lippua ja sikäläisen kauppalaivan asua. Kuitenkin kaikilla aluksilla oli jokaiselle miehelle oman laivaston asetakit ja virkalakit sekä oma sotalippu: pysyväismääräyksen mukaan ne tuli ottaa käyttöön, jos jouduttiin taisteluun ylivertaisen vihollisen kanssa; samoin silloin, kun avattiin tuli vihollisen kauppalaivaa vastaan, lippu oli vaihdettava. Tämä määräys oli annettu siksi, että vieraan valtion lipun alla tehty hyökkäys tai puolustustaistelu olisi voitu tulkita merirosvoudeksi eikä lailliseksi sotatoimeksi. Apuristeilijöitä käytettiin itsenäiseen sotaan kauppamerenkulkua vastaan sekä sukellusveneiden, taistelulaivojen ja risteilijöiden huoltoaluksina, kunnes suurten sotalaivojen syöksyt valtamerille lopetettiin taistelulaiva Bismarckin upottamisen jälkeen keväällä 1941. Kauppasotakin alkoi käydä vaikeaksi, koska liittoutuneiden erityisvarustetut hävittäjät, risteilijät ja kaukotoimintalentoveneet metsästivät näitä kaappareita kaikkialla. Viimeiset apuristeilijät hakeutuivat turvaan Japaniin ja aivan viimeinen, Togo, ei edes päässyt ulos Pohjanmereltä; se palasi kotiin ja siitä tehtiin yöhävittäjien johtoalus. ==Lähteet== * Cajus Bekker: Saksan laivaston taistelu ja tuho * Cajus Bekker: Kirottu meri * Bernhard Rogge: Kaapparilaiva * Kari Jokinen: Sukeltajan tie, luku "Kuningatarjahdissa" Luokka: Laivatyypit
Sam Waterston

Samuel Atkinson "Sam" Waterston (s. 15. marraskuuta 1940) on yhdysvaltalainen näyttelijä. Hän on voittanut muiden muassa Golden Globen (1993) sekä Emmyn (1996) ja ollut ehdolla parhaan miespääosan Oscarin saajaksi (1985). Waterston syntyi Cambridgessa, Massachusettsissa, ja valmistui Yalen yliopistosta. Waterston esiintyi vuosina 1994–2010 piirisyyttäjä Jack McCoyn roolissa televisiosarjassa Kova laki sen viidennen tuotantokauden alusta aina sarjan päätökseen asti. Hänellä on ollut rooleja myös lukuisissa elokuvissa, joiden joukossa ovat Kuoleman kentät (1984), Viides ohjus (1986) ja monet Woody Allenin elokuvat, kuten Rikoksia ja rikkomuksia (1989). Helsingin Sanomien Marjatta Möttölä kirjoitti vuonna 1994 Sam Waterstonin nimen olevan eräänlainen laadun tae: ”Surumielisen lämpimästi hymyilevää Waterstonia ei ole koskaan näkynyt huolimattomasti tehdyissä tai mitäänsanomattomissa elokuvissa tai tv-tuotannoissa.” ==Filmografiaa== ===Elokuvarooleja=== *Murhan heijastuksia (Reflections of Murder, 1974) *Rancho Deluxe (1975) *Pako Istanbulista (Journey into Fear, 1975) *Kaupungin paras varas (Sweet Revenge, 1977) *Sisäkuvia (Interiors, 1978) *Hiljaiset sankarit (Friendly Fire, 1979) *Pelin säännöt (Games Mother Never Taught You, 1982) *Dempsey (1983) *Kuoleman kentät (Killing Fields, 1984) *Joka toiselle kuoppaa kaivaa (Finnegan Begin Again, 1984) *Tuhon siemen (Warning Sign, 1985) *Viides ohjus (The Fifth Missile, 1986) *Ystävien kesken (Just Between Friends, 1986) *Syyskuu (September, 1987) *Rikoksia ja rikkomuksia (Crimes and Misdemeanors, 1989) *Matka Lantern Hilliin (Lantern Hill, 1990) *Jäätikön vangit (A Captive In The Land, 1990) *Vain kuu kuulee (The Man in the Moon, 1991) *August King – Pitkä vaellus (The Journey of August King, 1995) *A House Divided (2000) ===Televisiorooleja=== *Oppenheimer (1980) *Lincoln (Gore Vidal's Lincoln, 1988) *Kauas pois (I’ll Fly Away, 1991–1993) *Kova laki (Law & Order, 1990–2010) ==Lähteet== == Aiheesta muualla == * Luokka:Yhdysvaltalaiset näyttelijät Luokka:Hollywood Walk of Fame Luokka:SAG-palkinnon saajat Luokka:Vuonna 1940 syntyneet Luokka:Elävät henkilöt
Lisa Gay Hamilton

Lisa Gay Hamilton (s. 25. maaliskuuta 1964) on yhdysvaltalainen näyttelijä. Hän on esiintynyt muiden muassa elokuvissa Beloved – rakastettu (1998) ja Pahin rikos (1999). Hamilton oli vuosina 1997–2003 Rebecca Washingtonin roolissa televisiosarjassa Oikeus ja kohtuus. Hän ohjasi vuonna 2003 Beah Richardsia koskevan dokumentin. Dokumentti voitti Peabody-palkinnon. == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset elokuvaohjaajat Luokka:Vuonna 1964 syntyneet Luokka:Elävät henkilöt
Steve J. Harris

Steve J. Harris (s. 3. joulukuuta 1965) on yhdysvaltalainen näyttelijä. Hän esiintyi Eugene Youngina televisiosarjassa Oikeus ja kohtuus, mutta on esittänyt myös elokuvarooleja, muun muassa elokuvassa Minority Report. Hänellä oli myös äänirooli vuoden 2004 Batman-animaatiosarjassa, jossa hän esitti etsivä Ethan Bennettiä. Harris syntyi Chicagossa, Illinoisissa. Hänellä on vuonna 1969 syntynyt veli Wood Harris, joka on myös näyttelijä. Harris oli vuosina 1999 ja 2000 ehdolla kahden Emmy-palkinnon saajaksi. == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset amerikkalaisen jalkapallon pelaajat Luokka:Vuonna 1965 syntyneet Luokka:Elävät henkilöt
Kelli Williams

Kelli Renee Williams (s. 8. kesäkuuta 1970) on yhdysvaltalainen näyttelijä. Hän syntyi Los Angelesissa, Kaliforniassa, ja koki vanhempiensa avioeron. Williams muistetaan ennen kaikkea Lindsay Dolen roolista televisiosarjassa Oikeus ja kohtuus. Hän on kuitenkin myös elokuvanäyttelijä. Hän näyttelee myös sarjassa Paljastavat valheet tri Gillian Fosteria. Williams on hindu ja naimisissa käsikirjoittaja-ohjaaja-tuottaja Ajay Sahgalin kanssa. Hänellä on lapsia. == Aiheesta muualla == * Luokka:Yhdysvaltalaiset näyttelijät Luokka:Vuonna 1970 syntyneet Luokka:Elävät henkilöt
Rajasaari

thumb|Rajasaari ilmasta nähtynä Rajasaari () on saari Helsingin edustalla, Humallahden eteläpuolella. Sinne johtaa Taka-Töölöstä Rajasaarenpenger. Suurin osa saaresta on aidattua koirapuistoa eli koirien ulkoilu- ja uintialuetta. Liikuntavirasto pitää saarella kalastustoiminnan tukikohtaansa ja hoitaa veneiden talvisäilytyspaikkaa; saaresta on myös talviuintimahdollisuus. Rajasaaressa toimi jätevedenpuhdistamo 1939–1978 ja samassa rakennuksessa myöhemmin Viirus-teatteri. Kesällä 2008 Vapaa liikkuvuus -kansalaisliike majoitti parikymmentä romania Rajasaareen Viirus-teatterilta tyhjiksi jääneisiin tiloihin, jossa silloin sijaitsi liikkeen perustama sosiaalikeskus Rajatila. Sieltä se siirtyi sittemmin purettuun rakennukseen Kalasatamassa. == Lähteet == * Helsingin kaupunki: Muita saaria * === Viitteet === == Aiheesta muualla == * Töölön viemärivedestä moottoriajoneuvojen polttoainetta? Rajasaaren puhdistuslaitoksen biologinen osa valmistunut, Helsingin Sanomat, 23.03.1939, nro 80, s. 7, Kansalliskirjaston digitaaliset aineistot Luokka:Helsingin saaret Luokka:Taka-Töölö
Mukormykoosi

Mukormykoosi eli tsygomykoosi on opportunistinen infektio, jonka on aiheuttanut Mucorales-lahkoon kuuluva sieni. Yleisin taudin aiheuttaja on suku nimeltä Rhizopus, mutta sen takana voi olla myös esimerkiksi Rhizomucor, Cunninghamella, Apophysomyces, Saksenaea, Absidia, Mucor, Syncephalastrum, Cokeromyces tai Mortierella. Mukormykoosia tavataan pääasiassa immuunijärjestelmältään heikentyneillä henkilöillä. Taudin kulku on usein nopeaa, ja sen kuolleisuus on korkea, jopa 50–85 %. Riskiä tartunnan saamiseen kohottaa syöpä, aliravitsemus sekä diabetes ja siitä mahdollisesti seurannut hiilihydraattiaineenvaihdunnan häiriö. Mukormykoosi tunnetaan myös nimellä musta sieni. Taudin luokka ICD-10-tautiluokituksessa on B46. == Oireet == Taudin ilmenemismuodot ja fyysiset oireet ovat riippuvaisia infektion kohteena olevasta alueesta. Kraniofasiaalinen eli rinoserebraalinen mukormykoosi alkaa nenän sivuonteloista ja leviää sieltä silmäkuoppaan, kasvoihin ja aivoihin. Sen oireita ovat toispuoleinen päänsärky, kipu kasvoissa, kuume sekä nenän tukkoisuus. Myöhemmässä vaiheessa ilmenee myös tajunnan heikkenemistä, kaksoiskuvien näkemistä tai näön katoamista. Keuhkojen mukormykoosilla ei ole ominaisia ulkoisia ilmentymiä, vaan sen oireita ovat kuume, hengenahdistus ja yskä. Erityisesti palovammapotilailla esiintyvä ihon mukormykoosi ilmenee selluliittina, tartunnan saaneen ihoalueen kuolioina sekä tummina rupikudoksina. Muita oireita voivat olla kuume, turvotus ja värimuutokset. Mahalaukkuun ja suoleen liittyvässä mukormykoosissa ei keuhkojen mukormykoosin tapaan ole ominaisia fyysisiä ilmentymismuotoja. Se voi kuitenkin aiheuttaa alavatsan kipua, pahoinvointia ja oksentamista sekä joissain tapauksissa veriulostetta. == Hoito == Taudin hoitona käytetään ensisijaisesti amfoterisiini B:tä. Mikäli amfoterisiini B -hoito ei sovellu potilaalle, voidaan käyttää isavukonatsolia. == Lähteet == Luokka:Sienitaudit
Helvi Ojala

Helvi Maria Ojala (ent. Päätalo, myöhemmin Moilanen, 16. elokuuta 1918 - 9\. maaliskuuta 2003) oli kirjailija Kalle Päätalon ensimmäinen vaimo. Hän syntyi Turun lähellä Karinaisten Kyrössä. Perheeseen kuului muurari-isä Juho, äiti Sanni ja neljä lasta. Näistä Toivo (s. 1923) esiintyy myös Iijoki-sarjassa. 1936 perhe muutti Tampereelle. 1938 Helvi sai töitä osuuskaupan myyjänä Messukylässä. Hän rupesi kirjoittelemaan Kallen kanssa kesällä 1943. Heidät esitteli yhteinen tuttava (kirjoissa Heikinkallio). He tapasivat ensimmäisen kerran elokuussa 1943, kun Kalle oli lomalla Siiranmäen vankileiriltä, jonne hänet oli komennettu talousaliupseeriksi. Kihloihin he menivät 13.12.1943. Kalle kotiutettiin jatkosodasta marraskuussa 1944. Hän ja Helvi saivat pian asunnon Kustaa Lehtosen talon yläkerrassa Messukylässä. Se oli puolitoistakerroksinen puutalo. 1948 hän vaihtoi työpaikkaa Uudenkylän Voiman myymälään. Kesällä 1951 Helvi ja Kalle muuttivat Taivalkoskelle, josta Kalle oli ottanut työn kunnan rakennusmestarina. Sieltä hän palasi seuraavan vuoden syyskesällä. Hän työskenteli sen jälkeen linja-auton rahastajana. Avioliitto oli vaikeuksissa Kallen naisseikkailujen takia. Se oli sota-ajan avioliitto, joka oli solmittu nopeasti montakaan kertaa tapaamatta ennen kihlausta. Kalle ei ollut vielä kypsä avioliittoon, häneltä oli jäänyt nuoruus kesken isän sairauden ja sodan vuoksi Jenni Janatuinen: Miehenkuva 2005. 1953 Kalle valvoi Vesilahdella keskuskoulun rakentamista. Tällöin hän tutustui nuoreen "Raijaan", jonka saattoi raskaaksi. Tämä lopulta sai Helvin hakemaan eroa. Toisen miehensä Helvi tapasi Taivalkosken aikana. Veikko Moilanen toimi siellä osuuskaupan autokuskina. Heidät vihittiin helmikuussa 1958. Veikko Moilanen kuoli 1978. Iijoki-sarjassa Helvi Ojala esiintyy nimellä Laina Puronen. Päätalo ylipäätään käytti Tampereen-ajoista puhuessaan henkilöistä muunnettuja nimiä. Helvin toisesta miehestä Veikko Moilasesta hän käytti kuitenkin oikeaa nimeä. Helvin henkilöllisyys paljastui Iijoki-sarjan viimeisissä osissa. Tosin innokkaimmat Päätalo-fanit olivat selvittäneet sen jo aiemmin. Iijoki-sarjan kuvaus Laina Purosesta ei ole mairitteleva: hän oli usein pahalla tuulella eikä suvainnut alkoholia. ==Lähteet== * Raimo Jokisalmi: Jokijärven rannalta, Myllylahti oy 2005 * Jenni Janatuinen: Miehenkuva (2005) ===Viitteet=== Luokka:Suomalaiset henkilöt Luokka:Iijoki-sarjan henkilöhahmot Luokka:Vuonna 1918 syntyneet Luokka:Vuonna 2003 kuolleet
La Flèche Wallonne 2007

La Flèche Wallonne 2007 oli järjestyksessään 71. maantiepyöräilyn La Flèche Wallonne -kilpailu. Se järjestettiin 25. huhtikuuta 2007 202 kilometrin reitillä Charleroi – Huy. Vuoden 2004 voittaja Davide Rebellin voitti kilpailun ennen 2006 voittajaa Alejandro Valverdea ja 2005 ykköstä Danilo Di Lucaa. Kilpailu kuului UCI ProTour -sarjaan. ==Tulokset== Ajaja Maa Joukkue Aika UCI ProTour -pisteet 1 Davide Rebellin Gerolsteiner 4.48.06 40 2 Alejandro Valverde Caisse d'Epargne +0.06 30 3 Danilo Di Luca Liquigas +0.06 25 4 Matthias Kessler Astana Team +0.08 20 5 Riccardo Riccò Saunier Duval-Prodir +0.08 15 6 Rinaldo Nocentini AG2R Prévoyance +0.13 11 7 Fränk Schleck Team CSC +0.16 7 8 John Gadret AG2R Prévoyance +0.19 5 9 Robert Gesink Rabobank +0.19 3 10 Tadej Valjavec Lampre-Fondital +0.19 1 == Lähteet == *Virallinen sivusto Luokka:La Flèche Wallonne Fleche Wallone 2007, La
Knox

Knox voi tarkoittaa seuraavia asioita: == Henkilöitä == * Knox (oik. Ian Milroy Carnochan, s. 1945), brittiläinen muusikko * Alexander Knox (1907–1995), kanadalainen näyttelijä, käsikirjoittaja ja ohjaaja * Amanda Knox (s. 1987), yhdysvaltalainen murhaepäilty * Barbara Knox (s. 1933), brittiläinen näyttelijä * Chuck Knox (1932–2018), yhdysvaltalainen amerikkalaisen jalkapallon valmentaja * Frank Knox (1874–1944), yhdysvaltalainen toimittaja, poliitikko ja ministeri * Gage Knox (s. 1989), kanadalainen näyttelijä * Henry Knox (1750–1806), yhdysvaltalainen kenraali ja sotaministeri * James Knox Polk (1795–1849), Yhdysvaltain presidentti 1845–1849 * John Knox (1514–1572), skotlantilainen uskonpuhdistaja * Kevin Knox (s. 1999), yhdysvaltalainen koripalloilija * Mike Knox (s. 1978), yhdysvaltalainen showpainija * Philander C. Knox (1853–1921), yhdysvaltalainen poliitikko ja ministeri * Rob Knox (s. 1989), brittiläinen näyttelijä * Robert Knox (1791–1862), skotlantilainen lääkäri ja anatomi * Ronald Knox (1888–1957), brittiläinen pappi ja kirjailija * Simmie Knox (s. 1935), afroamerikkalainen taidemaalari == Rakennelmia == * Fort Knox, Yhdysvaltain maavoimien tukikohta Kentuckyssa == Paikkoja == * Nadikdik, atolli Marshallinsaarilla, Tyynellä valtamerellä, tunnetaan myös nimellä Knox * Knoxin piirikunta, piirikunta Ohiossa, Yhdysvalloissa * Knoxin piirikunta, piirikunta Tennesseessä, Yhdysvalloissa Luokka:Luettelot henkilöistä sukunimen mukaan
Joe Jordan

Joseph "Joe" Jordan (s. 15. joulukuuta 1951 Carluke, Skotlanti) on entinen jalkapalloilija, joka tuli tunnetuksi Leeds Unitedin keskushyökkääjänä 1970-luvulla. Hän on ainoa skotlantilainen jalkapalloilija, joka on pelannut kolmessa MM-lopputurnauksessa (1974, 1978 ja 1982). Kaikkiaan hän edusti maataan 52 kertaa ja teki näissä otteluissa 11 maalia. Hän toimii nykyisin Tottenham Hotspurin apuvalmentajana. == Lähteet == *unofficial site === Viitteet === Luokka:Skotlantilaiset jalkapalloilijat Luokka:Skotlantilaiset jalkapallovalmentajat Luokka:Vuonna 1951 syntyneet Luokka:Elävät henkilöt
Nepalin jalkapallomaajoukkue

Nepalin jalkapallomaajoukkue edustaa Nepalia kansainvälisissä miesten jalkapallokilpailuissa ja sitä kontrolloi Nepalin jalkapalloliitto. Joukkueen parhaat saavutukset ovat Etelä-Aasian mestaruuskisojen 3. sija vuonna 1993 ja South Asian Gamesin voitot vuosilta 1984 ja 1993. ==Arvokisat== ===Maailmanmestaruuskilpailut=== *1930—1982 - Ei osallistunut *1986—1990 - Ei selviytynyt karsinnoista *1994 - Ei osallistunut *1998—2002 - Ei selviytynyt karsinnoista *2006 - Jättäytyi pois *2010 - Ei selviytynyt karsinnoista ===Aasian mestaruuskilpailut=== * 1956—1980 - Ei osallistunut * 1984 - * 1988 - * 1992 - Ei osallistunut * 1996—2004 - Ei selviytynyt karsinnoista * 2007 - Ei osallistunut ==Lähteet== Luokka:Jalkapallomaajoukkueet Maajoukkue
Tango delirium

Tango delirium on Klamydian vuonna 1997 julkaistu albumi. Se nousi ilmestymisviikollaan Suomen virallisen albumilistan sijalle 13, ja ylsi parhaimmillaan sijalle 7. == Kappaleet == # # # # # # # # # # # # # # # == Kokoonpano == * Vesku Jokinen – laulu * Jakke Helin – kitara * Hantta Viinamäki – basso * Riku Purtola – rummut === Vierailevat muusikot === * Vicky Rosti – laulu (12) * Pate Mustajärvi – laulu (8) * Jukkis Järvinen – kosketinsoittimet (8, 11) * Mikko Kangasjärvi – harmonikka (9) * Ari Kankaanpää – mandoliini (15) * Frogley – taustalaulut (10, 11, 13) * Jani Viitanen – taustalaulut (4) == Lähteet == Luokka:Vuoden 1997 albumit Luokka:Klamydian albumit Luokka:Jani Viitasen tuottamat albumit
Liam Brady

Liam "Chippy" Brady (s. 13. helmikuuta 1956 Dublin) on irlantilainen jalkapalloilija. Aktiiviaikanaan keskikenttäpelaaja Brady tunnettiin tekniikastaan, etenkin vasemman jalan taitavasta käytöstä. Seurajoukkueissa hän voitti Arsenalin riveissä yhden FA Cupin ja Juventuksen paidassa kaksi Serie A:n mestaruutta. Maajoukkueessa Liam Brady pelasi 72 kertaa ja teki yhdeksän maalia. == Lähteet == Luokka:Irlantilaiset jalkapalloilijat Luokka:Vuonna 1956 syntyneet Luokka:Elävät henkilöt
Underground (elokuva)

Underground () on Emir Kusturican ohjaama elokuva vuodelta 1995. Sen käsikirjoitti Dušan Kovačević. Elokuva on saanut lukuisia palkintoja. Elokuvasta käytetään myös nimeä Olipa kerran maa (Била једном једна земља, Bila jednom jedna zemlja), joka on oikeammin serbialaisella RTS- televisiokanavalla näytetyn 5 tunnin pituisen minisarjan nimi. Elokuvan aiheita ovat kahden miehen välinen ystävyys sekä Jugoslavian historia toisen maailmansodan jälkeisenä aikana. Sen tuotantoon osallistui elokuvayhtiöitä entisestä Jugoslaviasta, Ranskasta, Saksasta ja Unkarista. Teatteriversio on 163 minuuttia pitkä. Kusturican mukaan alkuperäinen teos kesti 320 minuuttia, mutta tuottajat antoivat luvan vain puolet lyhyemmän version julkaisemiseen. Elokuva voitti Kultainen palmu -palkinnon Cannesin elokuvajuhlilla vuonna 1995. == Aiheesta muualla == * * * Luokka:Vuoden 1995 elokuvat Luokka:Serbialaiset elokuvat Luokka:Kultainen palmu -palkitut elokuvat Luokka:Mustan komedian elokuvat Luokka:Emir Kusturican ohjaamat elokuvat
Tres Hombres (Klamydian albumi)

Tres Hombres on Klamydian vuonna 1991 julkaisema kokoelma-albumi yhtyeen EP- levyistä. == Kappaleet == # # # # # # # # # # # # # # # # # # # == Lähteet == Luokka:Vuoden 1991 kokoelma-albumit Luokka:Klamydian albumit
...ja käsi käy

...ja käsi käy on Klamydian vuonna 1999 julkaistu livelevy, joka taltioitiin vuonna 1998 Radiomafian järjestämässä konsertissa. Albumin kappale ”Onnesta soikeena” oli Radiomafian Kesäkumibiisi vuonna 1998. == Kappaleet == # # # # # # # # # # # # # # == Kokoonpano == *Vesku Jokinen – laulu *Jari Helin – kitara, taustalaulu *Hantta Viinamäki – basso, taustalaulu *Riku Purtola – rummut == Lähteet == Luokka:Vuoden 1999 konserttitallenteet Luokka:Klamydian albumit
Kipsi (albumi)

Kipsi on suomalaisen Klamydian ja saksalaisen Die Lokalmatadoren vuonna 1996 julkaistu albumi. Albumilla Klamydia soittaa Die Lokalmatadoren kappaleita suomeksi ja Die Lokalmatadore Klamydian kappaleita saksaksi. Albumista on tehty sekä Saksan- että Suomen-painos.Klamydia – Julkaisut: Kipsi == Kappaleet == #Klamydia: Veneen sain #Klamydia: Tankoo #Lokalmatadore: Wat will der Sack da? #Lokalmatadore: Fisch auf Finnland #Klamydia: Mammahälytys #Lokalmatadore: Du kannst nur ein mal #Klamydia: Luontoäidin vuo #Lokalmatadore: Politesse #Lokalmatadore: Mä haluan pillu #Klamydia: Pumpattava Barbara #Lokalmatadore: Nuttenbrause #Klamydia: Perseeseen #Lokalmatadore: Koskenkorva == Lähteet == Luokka:Klamydian albumit Luokka:Vuoden 1996 albumit
La Flèche Wallonne 2006

La Flèche Wallonne 2006 oli järjestyksessään 70. maantiepyöräilyn La Flèche Wallonne -kilpailu. Se järjestettiin 19. huhtikuuta 2006 reitillä Charleroi- Huy. Alejandro Valverde voitti kilpailun loppukirin jälkeen. Reitin toiseksi viimeisessä nousussa, Côte de Ahin'ssa, 11 kilometriä maalista, Matthias Kessler käynnisti irtioton saaden seurakseen Igor Astarloan, Paolo Bettinin ja Alejandro Valverden. Hetkeä myöhemmin kärkiryhmä kasvoi 12 ajajalla. Valverde yritti karata ryhmästä Kesslerin ja Astarloan kanssa, mutta heidät tavoitettiin nopeasti. Valverde käynnisti pian tämän jälkeen uuden, seitsemän miehen irtioton. Kärkiryhmä tavoitettiin neljä kilometriä ennen maalia. Björn Leukemans lähti tällöin irtiottoon päästen muutaman sekunnin karkumatkalle, mutta kilpailun päättäneessä Mur de Huy'n nousussa Samuel Sánchez ohitti hänet. Hetken kuluttua Astarloa, vuoden 2003 voittaja, puolestaan ohitti Sánchezin ja näytti olevan matkalla kohti voittoa. Vähän ennen maalia hän joutui kuitenkin päästämään ohitseen David Etxebarrian, Sánchezin, Valverden ja Karsten Kroonin. Heti tämän jälkeen Valverde aloitti ratkaisevan loppukirin voittaen kilpailun ennen Sánchezia, Kroonia ja Fränk Schleckiä. == Tulokset == === 19. huhtikuuta 2006, Charleroi-Huy, 202 km === Ajaja Maa Joukkue Aika 1 Alejandro Valverde Caisse d'Epargne-Illes Balears 4.42.45 2 Samuel Sánchez Euskaltel-Euskadi s.a. 3 Karsten Kroon Team CSC s.a. 4 Fränk Schleck Team CSC s.a. 5 Patrik Sinkewitz T-Mobile Team + 0.03 6 Danilo Di Luca Liquigas + 0.05 7 David Etxebarria Liberty Seguros-Würth + 0.07 8 Koldo Gil Saunier Duval- Prodir + 0.10 9 Sergei Ivanov T-Mobile Team + 0.12 10 Matthias Kessler T-Mobile Team + 0.14 == Lähteet == *Kilpailuselostus Cyclingnews.com -sivustolta == Aiheesta muualla == *Kilpailun reitti Cyclingnews.com Luokka:La Flèche Wallonne Fleche Wallone 2006, La
La Flèche Wallonne 2008

La Flèche Wallonne 2008 oli järjestyksessään 72. maantiepyöräilyn La Flèche Wallonne -kilpailu. Se järjestettiin 23. huhtikuuta 2008 reitillä Charleroi–Huy. Kim Kirchen voitti kilpailun kukistettuaan Mur de Huyn vaativassa loppunousussa Cadel Evansin ja Damiano Cunegon. Kilpailun alkaessa sää oli selkeä ja lämmin, mutta loppumatka ajettiin varsin rankassa vesisateessa. Kilpailun kärjessä ajoi pitkään 19 miehen ryhmä, joka oli parhaimmillaan 2 minuuttia 50 sekuntia pääjoukon edellä. Vladimir Jefimkin yritti karkumatkaa 40 kilometriä ennen maalia saaden seurakseen Nicki Sørensenin. Seuraavan yrityksen teki Maxime Monfort. Kun maaliin oli 25 kilometriä Andri Hrivko lähti irti yhdeksän ajajan kärkiryhmästä. Hän kasvatti eron 50 miehen vahvuiseksi kasvaneeseen takaa-ajajien ryhmään parhaimmillaan puoleen minuuttiin. Grivko tavoitettiin toiseksi viimeisessä nousussa, Côte d’Ahin’ssa. Tämän jälkeen irtiottoa yritti Gustav Larsson saaden seurakseen pian Aleksandr Jefimkinin ja Fabian Wegmannin. Larsson kuitenkin kaatui kovavauhtisessa laskussa ja samoihin aikoihin Wegmann karkasi Jefimkiniltä. Saksalainen oli 20 sekuntia kilpailun ennakkosuosikkien edellä viimeisen kilometrin alkaessa. Wegmann ei kuitenkaan pystynyt pitämään asemiaan Mur de Huyn jyrkässä nousussa. Kärkimiehistä ensimmäisenä loppukiriin lähti Cadel Evans, joka joutui kuitenkin viime hetkillä päästämään Kim Kirchenin ohitseen. Kirchen pystyi pitämään asemansa maaliin saakka voittaen La Flèche Wallonnen ensimmäisenä luxemburgilaisena pyöräilijänä. Evans oli toinen ja edellissunnuntain Amstel Gold Racen voittanut Damiano Cunego kolmas. == Tulokset == === 23. huhtikuuta 2008, Charleroi-Huy, 200 km === Ajaja Maa Joukkue Aika 1 Kim Kirchen Team High Road 4.35.29 2 Cadel Evans Silence-Lotto + 0.01 3 Damiano Cunego Lampre-Fondital + 0.02 4 Robert Gesink Rabobank + 0.02 5 Thomas Dekker Rabobank + 0.02 6 Davide Rebellin Gerolsteiner + 0.02 7 Michael Albasini Liquigas + 0.08 8 Joaquim Rodríguez Caisse d'Epargne + 0.10 9 Christian Pfannberger Barloworld + 0.15 10 John Gadret Ag2r-La Mondiale + 0.20 == Lähteet == *Virallinen sivusto Luokka:La Flèche Wallonne Fleche Wallone 2008, La
Hihhulit

Hihhulit on ekspressionistisen taidemaalari Tyko Sallisen öljyvärimaalaus vuodelta 1918. Kooltaan 168 × 185 cm olevaa tummasävyistä Cézannen ja kubismin ihanteiden mukaisesti tehtyä maalausta on pidetty yhtenä Sallisen päätöistä. Hihhulit on yleensä nähty erityisesti uskonnollisen hurmoksen kuvana, jossa tiivistyvät taiteilijan oman lapsuuden väkevimmät ja kipeimmät kokemukset; pelko, toivo ja mielikuvituksen voima, minkä lisäksi työn on katsottu kuvaavan myös sisällissodan kipeitä kokemuksia. Maalauksen rytmiikka, sen irrationaalinen puoli ja sen kansalliset piirteet ovat uusprimitivismiä. Varsinkin venäläisessä avantgardessa nämä olivat tuttuja piirteitä. ==Vastaanotto== Hihhulit oli ensimmäistä kertaa esillä syksyllä 1918 marraskuun ryhmän näyttelyssä Ateneumissa ja näyttelyn kritiikeissä Sallisen maalauksen hahmoja pidettiin ”tavattoman rumina olentoina”. Kööpenhaminassa vuonna 1919 järjestetyssä Suomen taiteen näyttelyssä Sallisen Hihhuleista tuli näyttelyn eniten huomiota saanut teos, ja se liitettiin kritiikeissä sisällissodan kipeisiin kokemuksiin. Myöhemmin myös Sallisen elämäkerran kirjoittanut Aaro Hellaakoski sekä taidehistorioitsija Markku Valkonen ovat nähneet teoksessa yhteyksiä sisällissotaan. Hihhuleita on pidetty Sallisen toisena suurena kansanelämän ja ekstaasin kuvauksensa hänen samana vuonna tekemänsä Jytkyt-maalauksen ohella, ja on jopa väitetty, että Sallinen tuskin olisi saanut kansallisen taiteilijan mainetta ilman Hihhuleita ja Jytkyjä. ==Lähteet== ==Aiheesta muualla== *Hihhulit Kansallisgallerian sivuilla *YLE - Sininen laulu - Hihhulit-maalauksen kaksi tulkintaa Luokka:Tyko Sallisen maalaukset Luokka:Ekspressionistiset maalaukset Luokka:Ateneumin kokoelmat
Matthäus Bauer

Matthäus Bauer (22. syyskuuta 1820 Bonlanden, Württemberg – 2. helmikuuta 1903 Wien, Itävalta-Unkari) oli itävaltalainen soitinrakentaja. Vuonna 1852 hän rakensi harmonikan, jossa oli kaksi kosketinriviä pianokoskettimiston mukaan järjestettynä. Vuonna 1854 hän esitteli Wienin saksalaisessa teollisuusnäyttelyssä kolmirivisen harmonikan, jossa oli 22 valkoista ja 15 mustaa kosketinta B-järjestelmän mukaisesti. Hänen kehittämistään harmonikoista löytyy kuvia Hohnerin arkistoista sekä Itävallan kansalliskirjastosta. Hän kokeili myös muita näppäimistöratkaisuja ja rakensi myös erään varhaisimmista melodiabassoharmonikoista, joka on nähtävillä Wienin teknisessä museossa. == Lähteet == == Aiheesta muualla == *Lyhyt biografia ja kuva Luokka:Soitinrakentajat Luokka:Itävaltalaiset henkilöt Luokka:Vuonna 1820 syntyneet Luokka:Vuonna 1903 kuolleet
Sławomir Kuczko

Sławomir Kuczko (s. 25. kesäkuuta 1985 Koszalin) on puolalainen uimari, joka kilpailee rintauinnissa. Kuczkon uran suurin saavutus on 200 metrin rintauinnin Euroopan mestaruus pitkiltä radoilta Budapestistä 2006. Lyhyen radan EM-kilpailuissa hän on kyseiseltä matkalta saavuttanut kultaa vuonna 2005, hopeaa vuosina 2004 ja 2006. Luokka:Puolalaiset uimarit Luokka:Vuonna 1985 syntyneet Luokka:Elävät henkilöt
Yue Yuen

Yue Yuen (täydelliseltä nimeltään Yue Yuen Industrial Holdings Limited) () on suuri taiwanilaisomisteinen urheiluvälinevalmistaja. Se valmistaa joka kuudennen maailmassa tehtävän lenkkitossun. Sen asiakkaita ovat 30 kansainvälistä merkkituoteyhtiötä, mukaan luettuna Nike, Adidas, Puma ja Asics. Yue Yuen on näiden tärkein sopimusvalmistaja. Yue Yuenilla on tehtaita Indonesiassa, Vietnamissa ja erityisesti Kiinassa. Se on kannattava yhtiö: sen liikevaihto ylitti neljä miljardia dollaria vuonna 2007 ja samana vuonna liikevoitto oli lähes 400 miljoonaa dollaria. Yhtiön pääkonttori on Hongkongissa ja sen osake on listattu Hongkongin pörssiin. Play Fair -kampanjan raportin mukaan Yue Yuen maksaa työntekijöillen palkkaa, joka alittaa toimeentulorajan. Play Fair vaatii Yue Yuenia ja sen kaltaisia yhtiöitä sallimaan työntekijöidensä järjestäytymisen; tarjoamaan heille pitkäaikaisia ja turvattuja työsuhteita pätkätöiden sijaan; välttämään tehtaiden, tuotannon ja tuhansien työpaikkojen äkillisiä siirtoja maasta toiseen; sekä maksamaan työntekijöille ihmisarvoisia palkkoja. Työvoiman osuus valmiista lenkkitossuparista on pieni, noin 10 %. Play Fair -kampanjan mukaan merkkituoteyhtiöillä olisikin varaa maksaa alihankkijoilleen enemmän ja vielä niin, että raha varmasti päätyisi työntekijöille. Yue Yuen kuuluu taiwanilaiseen Pou Chen -konserniin. == Lähteet == * Raivio, Jyri: Lenkkitossutehtaiden kurjuudelle ei loppua näy. Helsingin Sanomat 22.4.2008 s. B7 == Viitteet == == Aiheesta muualla == * Yrityksen kotisivut Luokka:Urheiluvälinevalmistajat Luokka:Taiwanilaiset pörssiyhtiöt
Oppi Untracht

Oppi A. J. Untracht (17. marraskuuta 1922 New York, Yhdysvallat – 5. heinäkuuta 2008 Porvoo) oli yhdysvaltalaissyntyinen, myöhemmin suomalaistunut kultaseppä, korusuunnittelija, valokuvaaja ja kirjailija. Untracht kävi Suomessa 1957 ja tutustui tulevaan puolisoonsa taiteilija Saara Hopeaan. He avioituivat 1960 ja asuivat aluksi New Yorkissa. Untracht asui vuosia Aasiassa, myöhemmin myös Hopean kanssa, ja he tutustuivat sikäläiseen korunvalmistukseen. Samalla he keräsivät perinteisiä koruja, joita on ollut esillä näyttelyissä. He muuttivat Porvooseen 1967. Untracht kuoli Porvoossa pitkälliseen sairauteen 5. heinäkuuta 2008. Hän oli 85-vuotias. __NOTOC__ ==Teoksia== *Oppi Untracht, Marjatta Parpola & Asko Parpola: Metallin hohtoa: Etelä-Aasian käsityötä. South Asian handworks. 1993. ruots. Skimrande metall, hantverk från Sydasien, South Asian handworks, Porvoon museo, 1993 (näyttelyluettelo) *Oppi Untracht & Porvoon museon työryhmä: Saara Hopea- Untracht 1925–1984, muotoilija ja työ. Porvoon museo, Vanha kappalaisentalo 10.6.–28.8.1988. Porvoon museo, 1988. (Näyttelyluettelo.) *Saara Hopea- Untracht: Elämä ja työ, life and work. WSOY, 1988. *”Tiibet – kulttuuri ja taide” -näyttely Taideteollisuusmuseossa 16.4.199–2.8.1998. (Taideteollisuusmuseon julkaisu, 45.) Taideteollisuusmuseo, 1998. *Jewelry Concepts and Technology. Trafalgar Square, 1982. * Metal Techniques for Craftsmen: A Basic Manual for Craftsmen on the Methods of Forming and Decorating Metals. Trafalgar Square, 2001. *Traditional Jewelry of India. Harry N Abrams Inc, 1997. *Usha R. Krishnan, Oppi Untracht, Usha R. Bala Krishnan, Cecelia Levin: Icons in Gold: Jewelry of India. Perseus Distribution Services, 2006. *Usha R. Bala Krishnan, Oppi Untracht, Cecelia Levin & Laurence Mattet: Inde, Bijoux en ou des collections du musée Barbier-Mueller. Somogy, 2004. ==Lähteet== * Saarinen, Riitta: Aasia lumosi korukeräilijän. Helsingin Sanomat 23.4.2008, s. C 9. * ===Viitteet=== Luokka:Suomalaiset tietokirjailijat Luokka:Yhdysvaltalaiset tietokirjailijat Luokka:Suomalaiset korusuunnittelijat Luokka:Vuonna 1922 syntyneet Luokka:Vuonna 2008 kuolleet
Forza Motorsport

Forza Motorsport on Turn 10 Studiosin kehittämä ja Microsoft Game Studiosin julkaisema ajopeli, joka julkaistiin Xboxille toukokuussa 2005. Pelin jatko- osa Forza Motorsport 2 julkaistiin Xbox 360:lle. Pelissä on 231 eri automallia monelta eri valmistajalta. Omaa autoa voi koristella maalauksella, tarroilla ja autenttisilla viritysosilla. Pelissä on myös monipuoliset säädöt, joilla autoa voi parantaa. == Autoluokat == Pelin autot on jaettu kuuteen eri autoluokkaan suorituskyvyn ominaisuuksien perusteella. Autoluokat saattavat rajoittua joissain kilpailuissa, mutta pelaajalla on kuitenkin mahdollisuus hankkia kaikki autot itselleen. Autoja voi myös ostaa toisilta pelaajilta Xbox Liven, linkitettyjen konsolien tai samassa Xbox-konsolissa olevien profiilien välillä. === Luokat === * D-luokka. Standard production class eli vakiomallit. Esimerkiksi Ford Focus SVT ja Honda Civic Type R. * C-luokka. Sport production class eli urheilumallit. Esimerkiksi Mazda RX-8 ja Honda S2000. * B-luokka. Performance production class eli tehokkaat urheilumallit. Esimerkiksi Audi RS6 ja Acura NSX. * A-luokka. High-performance production class eli suurtehomallit. Esimerkiksi TVR Tuscan S ja Chevrolet Corvette C6. * S-luokka. Ultra-high-performance production class eli ultratehomallit. Esimerkiksi Porsche Carrera GT ja Enzo Ferrari. * R-luokka. Purpose-built race cars eli erikoisvalmisteiset kilpa-autot. Esimerkiksi Bentley Speed 8 ja nykyään myös siviilikäytössä oleva Audi R8. == Moodit == * Career (ura) on Forza Motorsportin ydin. Uran alussa käytössä on muutama krediitti, joilla voi ostaa ja päivittää autoja. Osallistumalla kisoihin hankit lisää krediittejä. Kotialue valitaan, ja se määrittää autojen saatavuuden, hinnan ja harvinaisuuden uran aikana. Valittua aluetta ei voi vaihtaa. * Quick Match (nopea peli) on tietokonepelaajia vastaan käyty nopea peli, jossa ajetaan kilpaa valitsemallasi radalla. * Xbox live :Quick Match. Voit liittyä nopeasti kilpailuun. :Optimatch. Voit valita etsimäsi kisan kilpailu-, auto- ja peliehdot niin tarkasti kuin haluat. :Create Match. Voit luoda ja isännöidä määräämiesi asetuksin käytävää kilpailua, tai luoda aulan, jossa voit käydä autokauppaa muiden pelaajien kanssa. :Go to career. Voit pelata ura-modia verkossa muita pelaajia vastaan ja hankkia krediittejä. == Aiheesta muualla == * Forza Motorsport Mobygamesissa Luokka:Vuoden 2005 videopelit Luokka:Xbox- pelit Luokka:Forza Motorsport
Danny Federici

Daniel Paul "Danny" Federici (23. tammikuuta 1950, Flemington, New Jersey, Yhdysvallat – 17. huhtikuuta 2008, New York, New York) oli yhdysvaltalainen muusikko. Hän teki pitkän uran Bruce Springsteenin E Street Bandissa, jossa hän soitti urkuja, kellopeliä ja harmonikkaa. Lisäksi hän levytti kaksi sooloalbumia. Federici sairasti pitkään melanoomaa, johon hän menehtyi 58-vuotiaana. ==Diskografia== SooloalbumitNew York Times luettu 23.4.2008 *Flemington, 1997, ilmestyi uudelleen nimellä "Danny Federici" 2001 *Out Of A Dream, 2005, ilmestyi ensin 2004 omakustanteena nimellä Sweet ==Lähteet== *Helsingin Sanomat 23.4.2008 s. C9, muistokirjoitus *Danny Federici of E Street Band dies at 58 ==Aiheesta muualla== *Haastattelu Luokka:Yhdysvaltalaiset kosketinsoittajat Luokka:Vuonna 1950 syntyneet Luokka:Vuonna 2008 kuolleet Luokka:Bruce Springsteen
Kalle Kerman

Kalle Kerman (s. 10. helmikuuta 1979 Kuopio) on suomalainen entinen jääkiekkoilija. Hän oli pelipaikaltaan laitahyökkääjä.http://www.jatkoaika.com/smliiga.php?pelaaja=2639 ==Ura== Kaudella 1999–2000 Kerman oli KalPan kovassa A-nuorten SM-sarjan joukkueessa neljänneksi tehokkain pelaaja Janne Laakkosen, Samuli Suhosen ja Jukka Voutilaisen jälkeen sekä kolmanneksi paras maalintekijä. Hän debytoi myös Suomi-sarjassa. Seuraavalla kaudella Kerman pelasi täyden kauden miesten pelejä Suomi-sarjassa ja oli KalPan paras pistemies runkosarjassa ja paras maalintekijä niin runkosarjassa kuin pudotuspeleissä. KalPa nousi seuraavaksi kaudeksi sarjatasoa ylemmäs Mestikseen, jossa Kerman oli KalPan toiseksi tehokkain pelaaja ja hänet valittiin koko sarjan toiseen tähdistökentälliseen. Kerman siirtyi kaudeksi 2002–2003 SM-liigaan ja SaiPaan, jossa teki ensimmäisellä kaudellaan 24 pistettä. Toisella kaudellaan hän oli joukkueensa paras maalintekijä. Kerman siirtyi kolmen SaiPa-kauden jälkeen kaudeksi 2005–2006 Elitserienin Mora IK:n joukkueeseen, oli koko sarjan kolmanneksi paras maalintekijä (jaettu) ja joukkueensa kolmanneksi paras pistemies. Keväällä 2006 hän debytoi myös A-maajoukkueessa MM-leirityksessä huhtikuussa ottelussa Tanskaa vastaan. Maalitilinsä Kerman ottelussa Tšekkiä vastaan. Kaudeksi 2006–2007 Kerman siirtyi vahvan kauden jälkeen Luleå HF:ään, jossa ei kuitenkaan pystynyt ottamaan samanlaista roolia kuin Morassa. Kesken toisen Luulaja-kautensa Kerman palasi Suomeen ja siirtyi Jokereihin tammikuussa 2008. Toinen kausi Jokereissa toi yhden kauden piste-ennätyksen (30 pistettä) SM- liigassa ja Kerman pääsi keväällä 2009 Sveitsin MM-kisoihin. Huhtikuussa 2009 Kerman solmi kolmivuotisen sopimuksen (mallia 2+1) KalPan kanssa. Hyökkääjän perässä oli ainakin myös Kärpät. Lokakuussa 2014 Kerman ilmoitti lopettavansa pelaajauransa. ==Perhe== Kalle ja Susanna Kermanin perheeseen kuuluu lapsia. ==Tilastot== 1999–2000 KalPa Suomi-sarja 1 0 0 0 0 – – – – – 2000–2001 KalPa Suomi-sarja 33 28 24 52 28 10 9 5 14 4 2001–2002 KalPa Mestis 43 17 16 33 30 9 3 2 5 4 2002–2003 SaiPa SM-liiga 56 10 14 24 18 – – – – – 2003–2004 SaiPa SM- liiga 56 16 12 28 26 – – – – – 2004–2005 SaiPa SM-liiga 55 13 14 27 18 – – – – – 2005–2006 Mora IK Elitserien 50 19 9 28 10 5 3 1 4 4 2006–2007 Luleå HF Elitserien 46 5 2 7 10 4 0 2 2 2 2007–2008 Luleå HF Elitserien 31 1 5 6 22 – – – – – Jokerit SM-liiga 17 5 7 12 6 7 1 0 1 4 2008–2009 Jokerit SM-liiga 57 12 18 30 32 5 2 2 4 4 MM 6 0 0 0 2 2009–2010 KalPa SM-liiga 57 17 11 28 61 13 3 4 7 6 2010–2011 KalPa SM-liiga 37 18 7 25 22 6 1 0 1 10 2011–2012 KalPa SM-liiga 41 7 5 12 16 6 0 0 0 4 8 kautta yhteensä SM-liiga 376 98 88 186 199 37 7 6 13 28 3 kautta yhteensä Elitserien 127 25 16 41 42 9 3 3 6 6 ==Lähteet== * ===Viitteet=== Luokka:Suomalaiset jääkiekkoilijat Luokka:Vuonna 1979 syntyneet Luokka:Elävät henkilöt
Antti Hulkkonen

Antti Hulkkonen (s. 15. heinäkuuta 1977 Liperi) on suomalainen jääkiekkoilija. Hän on pelipaikaltaan puolustaja ja voittanut urallaan kolme SM-hopeaa ja yhden sm-kullan. Hulkkonen teki ensiesiintymisensä SM-liigassa kaudella 1996–1997. Hän pelasi viiden kauden ajan Jokereissa, muttei saanut juurikaan peliaikaa. Kaudella 2000–2001 hän kävi hakemassa pelituntumaa myös Mestiksen Kiekko-Vantaasta. Kaudeksi 2001–2002 hän siirtyi SaiPaan. SaiPassa Hulkkonen pelasi kaksi kautta. Kaudella 2002–2003 Hulkkonen nousi SM-liigan tehokkaimpien puolustajien joukkoon. Hän teki 55 ottelussa tehopisteet 14+12 ja oli puolustajien pistepörssin neljäs. Neljällätoista maalillaan Hulkkonen teki puolustajista eniten maaleja SM-liigassa. Hulkkonen siirtyi TPS:aan kaudeksi 2003–2004. Hulkkonen nousi TPS:ssa fanien suosikiksi kovien taklaustensa ansiosta. Hän pelasi lopulta TPS:ssa kolme kautta, joista viimeinen, 2005–2006 oli huonoin. Pisteitä hän teki vain 3+8, ja tehotilastossa hänen saldonsa oli -11. Keväällä 2006 Hulkkonen teki kahden vuoden sopimuksen Elitserienin Brynäsin kanssa. Hulkkonen palasi Jokereihin kaudeksi 2008–2009. Kausi sujui Hulkkoselta heikosti, ja hän teki kauden aikana vain pisteet 1+4. Seuraavaksi kaudeksi hän siirtyi Ilvekseen. Ilveksessä Hulkkonen ei pystynyt pelaamaan joukkueen odottamalla tasolla. SM- liigan viimeisenä ollut joukkue myi Hulkkosen tammikuussa 2010 Allsvenskanin Leksandiin. == Seurat == * 1994–2001 Jokerit * 2001–2003 SaiPa * 2003–2006 TPS * 2006–2008 Brynäs IF * 2008–2009 Jokerit * 2009–2010 Ilves * 2010–2011 Leksands IF * 2011– Örebro HK, AaB Ishockey == Lähteet == * == Aiheesta muualla == * *Uutinen Hulkkosen sopimuksesta Jokereiden kanssa Luokka:Suomalaiset jääkiekkoilijat Luokka:Vuonna 1977 syntyneet Luokka:Elävät henkilöt
H. Liljeroos

H. Liljeroos Oy on Tampereella aiemmin tekstiiliteollisuutta harjoittanut yritys, joka toimii nykyään kiinteistöalalla. Yrityksen historia alkoi värjäri Henrik Liljeroosin (1828–1873) vuonna 1851 Tampereelle perustamasta värjärinverstaasta. Verstas toimi vuodesta 1857 alkaen Puutarhakatu 10:ssä ja Liljeroosilla oli myös vanuttamo eli verkavalkki Tammerkosken alakosken varrella. Vuonna 1870 Liljeroos osti Tammerkosken alaputouksen länsipuolella sijainneen ns. Renforsin saaren eli Neulasaaren jolla oli sijainnut konkurssiin mennyt Renforsin neulatehdas. Hän perusti saarelle verkatehtaan jossa kehrättiin villaa ja kudottiin, värjättiin ja vanutettiin villakankaita. Henrik Liljeroosin kuoltua 44-vuotiaana vuonna 1873 verkatehdasta hoitivat hänen leskensä ja poikansa Johan Henrik Liljeroos. Vuonna 1890 alkoi villankehruu tehdasmaisessa mittakaavassa, ja samalla tehtaan sijantipaikkana olevan saaren nimeksi tuli Kehräsaari. H. Liljeroos Oy jatkoi villankehruuta Kehräsaaressa vuoteen 1983 saakka, kunnes kotimaisten villakankaiden kysyntä ulkomaisen kilpailun takia heikkeni ja villankehruu tuli kannattamattomaksi. Yritys muutettiin kiinteistöyhtiöksi ja entiset tehdastilat saneerattiin vuokrattaviksi liike- ja toimistotiloiksi. == Lähteet == * Pirkanmaan teollisuushistoria - Tampere - Liljeroos * H. Lijeroosin historiaa ==Kirjallisuutta== * Yrjö Raevuori, H. Liljeroos Oy ja sen edeltäjät 1851–1951, H. Liljeroos, 1951 ==Aiheesta muualla== *Pörssitieto: H. Liljeroos Oy. Luokka:Tekstiilivalmistajat Luokka:Suomalaiset teollisuusyritykset
Heazlewoodiitti

Heazlewoodiitti (Ni3S2) on harvinainen nikkelisulfidimineraali. Sen nikkelipitoisuus on korkea suhteessa rikkiin: mineraali sisältää noin 73 % nikkeliä ja 26 % rikkiä. Heazlewoodiitti on nimetty löytöpaikkansa mukaan; mineraali löydettiin vuonna 1896 Heazlewoodin alueelta Australian Tasmaniasta. Mineraalin tyyppipaikka on Heazlewoodissa sijaitseva Lord Brasseyn kaivos. Heazlewoodiitti on väriltään pronssinrusehtava, ja sillä on metallinen kiilto. Sen kidejärjestelmä on trigoninen, ja se esiintyy yleensä rakeisena pirotteena tai massamaisena. Mineraalin kovuus Mohsin asteikolla on 4, mikä vastaa fluoriitin kovuutta. Heazlewoodiitin isäntäkivi on serpentiniitti, ja sitä muodostuu todennäköisesti hydrotermisissä prosesseissa. == Lähteet == == Aiheesta muualla == * Euromin Luokka:Malmimineraalit Luokka:Nikkelimineraalit Luokka:Sulfidimineraalit
Yxnollaykkönen (albumi)

Yxnollaykkönen on 101-yhtyeen toinen studioalbumi, joka julkaistiin vuonna 1997. Se menestyi edeltäjäänsä huonommin ja yhtye katosi julkisuudesta toisen albumin jälkeen. ==Kappaleet== # # # # # # # # # # # # # # Luokka:Vuoden 1997 albumit Luokka:101-yhtyeen albumit